# Hideki Tōjō

| Hideki Tōjō 東條 英機 東条 英機 |
| --- |
|  |
|

---

40. premijer Japana
 |
| Mandat 18. listopada, 1941. – 22. srpnja, 1944.
 |
| Prethodnik
 | Fumimaro Konoe
 |
| Nasljednik
 | Kuniaki Koiso
 |
|

---

 |
| Rođenje
 | 30. prosinca 1884.  Tokio, Japan
 |
| Smrt
 | 23. prosinca 1948.  Tokio, Japan
 |
| Politička stranka
 | Nezavisni (do 1940) *Taisei Yokusankai* (1940 - 1945) |
| Supružnik
 | Katsuko Ito
 |
|

---

Potpis
 |
|  |

**Hideki Tōjō** (jap. **東條 英機**, **東条 英機**; Tokio, 30. prosinca 1884. – Tokio, 23. prosinca 1948.) je bio japanski general i političar koji je služio kao premijer Japana u periodu od 1941. do 1944.

Tōjō je rođen 30. prosinca 1884. u Tokiu kao sin generala. Na vojnu akademiju krenuo je 1905., a završio je 1915. Za vrijeme 1920-ih bio je zapovijednik vojnog odjela zaduženog za mobilizaciju i pripremu vojnika u slučaju rata.

Za vrijeme 1930-ih, Tōjō je postao član Kontrolne grupe koja je bila zadužena za modernizaciju vojske. Godine 1935. poslan je u Mandžukuo, marionetsku državu pod Japanskom vlašću koja se nalazila u kineskoj regiji Mandžurija. On je kasnije postao zapovijednik Kvantung vojske, glavne japanske vojske u regiji.

Tōjō je dobio reputaciju efikasnog, odlučnog i agresivnog vođe. Njegove teške disciplinarne taktike dale su mu nadimak *Žilet*. U Tokio je ponovno pozvan 1938. kako bi bio doministar rata. Kako je bio velika potpora ofenzivne taktike u drugom Sino-japanskom ratu (gdje se borio na strani Mandžurije), unaprijeđen je u ministra rata 1940. Tōjō je bio uvjeren da će Treći Reich pobijediti u Europi i 1940. podržava potpisivanje Trojnog pakta. Od tog dana te 3 zemlje (i njihovi podržavatelji) su poznati kao Sile Osovine. Tōjō je za proširenje Japanske moći kao iduću metu izabrao sjevernu Indokinu (današnji Laos i Vijetnam).

Kako su tenzije između Japana i SAD-a 1941. rasle, Tōjō se protivio se bilo kakvim kompromisima koji bi umanjili Japansku moć. Do jeseni 1941. bilo je izgledno da je ulazak Japana u Drugi svjetski rat neizbježan. Tōjō je postavljen za premijera u listopadu. Iste te godine naredio je iznenadni napad na američke baze na Havajima. U prosincu 1941. Tōjōva vlada odlučila je objaviti rat SAD-u i napasti američku vojnu luku Pearl Harbor na Havajima.

Iako Tōjō nikad nije postao diktator kao Adolf Hitler ili Benito Mussolini, dobivao je sve više i više moći kako je rat napredovao. Zadržeći svoju poziciju kao ministar rata, od 1943. vodi i Ministarstvo naoružanja, a 1944. preuzima poziciju vrhovnog zapovijednika vojske.

Godine 1944., kontinuirane savezničke pobjede na Pacifiku umanjile su Tōjōvu moć. Amerikanci su osvojili japanski otok Saipan i tako izložili Japan američkoj paljbi. Tōjō je dao otkaz na mjestu premijera u srpnju 1944. i ostao je u mirovni do kraja rata. Kada je u rujnu 1945. saznao da će biti uhićen kao ratni zločinac, neuspješno je pokušao samoubojstvo. Osuđen na Tokijskom procesu zbog ratnih zločina, sud mu je odredio smrt vješanjem u prosincu 1948.

## Vanjske veze

* Hideki Tojo Arhivirano 2009-02-24 na Wayback Machine-u Biography.
* Hideki Tojo Quotes
* Trial Watch Arhivirano 2010-04-24 na Wayback Machine-u
* Address by Tojo Hideki, Premier of Japan Arhivirano 2007-10-09 na Wayback Machine-u